
Ministru kabineta noteikumi Nr. 233
Rīgā 2025. gada 15. aprīlī (prot. Nr. 15 18. §)
Grozījumi Ministru kabineta 2005. gada 29. marta noteikumos Nr. 209 "Autotransporta gada nobraukuma uzskaites kārtība"
Izdoti saskaņā ar likuma "Par autoceļiem" 23.panta pirmo daļu
· Izdarīt Ministru kabineta 2005. gada 29. marta noteikumos Nr. 209 "Autotransporta gada nobraukuma uzskaites kārtība" (Latvijas Vēstnesis, 2005, 52. nr.; 2006, 77. nr.) šādus grozījumus:
· 1. Izteikt 3. punktu šādā redakcijā:
· "3. Autotransporta gada nobraukuma uzskaiti uz valsts autoceļiem veic valsts sabiedrība ar ierobežotu atbildību "Latvijas Valsts ceļi", bet uz pašvaldību ceļiem – attiecīgā pašvaldība."
· 2. Izteikt 4. punktu šādā redakcijā:
· "4. Autotransporta gada nobraukuma uzskaiti veic:
· 4.1. pasažieru vieglajiem transportlīdzekļiem M1;
· 4.2. kravas transportlīdzekļiem N1, kuru pilna masa nepārsniedz 3000 kilogramus;
· 4.3. kravas transportlīdzekļiem N1, N2, N3;
· 4.4. kravas autotransportlīdzekļiem N2, N3 ar piekabēm O;
· 4.5. vilcējiem N2, N3 ar puspiekabēm O;
· 4.6. autobusiem M2, M3."
· 3. Svītrot 5. punktu.
· 4. Izteikt 8. punktu šādā redakcijā:
· "8. Datus par autotransporta satiksmes intensitāti pašvaldību ceļos iepriekšējā gadā attiecīgā pašvaldība iesniedz valsts sabiedrībā ar ierobežotu atbildību "Latvijas Valsts ceļi" līdz kārtējā gada 1. martam."
· 5. Izteikt 9. punktu šādā redakcijā:
· "9. Valsts sabiedrība ar ierobežotu atbildību "Latvijas Valsts ceļi" līdz kārtējā gada 1. maijam apkopo datus par autotransporta gada nobraukumu valsts autoceļos un pašvaldību ceļos iepriekšējā gadā, atjauno tos un publicē Transporta nozares informācijas nacionālajā (valsts) piekļuves punktā."
· 6. Svītrot 10. punktu.

